ས་མཚམས་བཅད་མཚམས་ཀྱི་ ཞིབ་འཚོལ་སྙན་ཞུ་ ད་རུང་ བསྐྱར་ཞིབ་འབད་དགོཔ། – ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
Thursday , December 8 2022
ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
གདོང་ཤོག།
གནས་ཚུལ།
རྩོམ་སྒྲིག།
རྒྱས་བཤད།
བསམ་འཆར།
རྩེད་རིགས།
ལམ་སྲོལ།
གསར་ཤོག་དང་དུས།
གྲོས་གནས།
བརྙན་ཐག།
ས་མཚམས་བཅད་མཚམས་ཀྱི་ ཞིབ་འཚོལ་སྙན་ཞུ་ ད་རུང་ བསྐྱར་ཞིབ་འབད་དགོཔ།
admin November 24, 2022 གནས་ཚུལ་དང་པ།, གནས་ཚུལ། Leave a comment 34 Views
༉ རྫོང་ཁག་ག་རའི་ནང་ རྒེད་འོག་ཚུ་གི་ས་མཚམས་དང་ བཅད་མཚམས་ཚུ་དང་འབྲེལ་བའི་ དཀའ་ངལ་ཚུ་ཡོདཔ་ལས་ ནང་སྲིད་དང་སྲོལ་འཛིན་ལྷན་ཁག་གི་ ལས་བྱེད་ཚོགས་ཆུང་གིས་ ད་རུང་ ས་མཚམས་བཅད་མཚམས་ཀྱི་ ཞིབ་འཚོལ་སྙན་ཞུ་དེ་ བསྐྱར་ཞིབ་འབད་དགོཔ་སྦེ་ སླབ་སྟེ་ཡོད་ཟེར་ ནང་སྲིད་བློན་པོ་གིས་ཞུ་ཡི།
ཁ་ཙ་ རྒྱལ་ཡོངས་ཚོགས་འདུའི་ནང་ འབྲུག་རྒྱས་སྒང་-རྩེ་ཟའི་འཐུས་མི་ འགྱུར་མེད་དབང་ཕྱུག་གིས་ དཀར་ནག་རྒེད་འོག་གི་ བྱུ་རུ་སྒང་དང་ གནམ་གཤིས་སྒང་སྤྱི་འོག་༢ དེ་ རྒེད་འོག་ལྟེ་བ་ལས་ ཐག་རིང་སར་ཡོད་པའི་ དཀའ་ངལ་ཡོདཔ་ལས་ རྒེད་འོག་ཐད་དད་དགོ་པའི་སྐོར་ལས་ དྲི་བ་ཞུ་བའི་ལན་ལུ་ བློན་པོ་གིས་ཞུ་ཡི།
འཐུས་མི་འགྱུར་མེད་དབང་ཕྱུག་གིས་ ཞུ་མིའི་ནང་ དཀར་ནག་རྒེད་འོག་ནང་ སྤྱི་འོག་༥ ཡོད་མིའི་གྲས་ལས་ བྱུ་རུ་སྒང་དང་ གནམ་གཤིས་སྒང་སྤྱི་འོག་༢ ནང་ མི་རློབས་༣,༠༠༠ དང་ ཁྱིམ་གུང་པ་༣༠༠ ལྷགཔ་ཅིག་ཡོདཔ་ལས་ རྒེད་འོག་སོ་སོར་སྦེ་ དགོ་པའི་སྐོར་ལས་ ཞུ་བ་འབད་དེ་ར་ སྡོད་ནུག་ཟེར་ཨིན་པས།
ཁོ་གིས་ ཞུ་མིའི་ནང་ སྤྱི་འོག་༢ དེ་ སྤྱི་ལོ་༡༩༩༢ ལུ་ རྒེད་འོག་སོ་སོར་སྡོད་ནིའི་ གོ་སྐབས་ཐོབ་རུང་ སྙན་ཞུ་འབད་མི་ ལེགས་ཤོམ་ཅིག་མེདཔ་ལས་ ཐོབ་མ་ཚུགསཔ་བཞིན་དུ་ ད་རུང་ སྤྱི་ལོ་༢༠༠༣ ལུ་ཡང་ གོ་སྐབས་ཐོབ་ད་ རྒེད་འོག་སོ་སོར་མེན་པར་ འཁོར་ལམ་དེ་ དགོ་ནི་ཟེར་ ལམ་དེ་ལུ་ གཙོ་བོ་བཏོན་ནུག་ཟེར་ཨིན་པས།
ཁོ་གིས་འབད་བ་ཅིན་ ད་རེས་ སྤྱི་འོག་༢ ནང་ འགྱོ་ནིའི་དོན་ལུ་ འཁོར་ལམ་༡ ལས་བརྒལ་མེད་པའི་ཁར་ དེ་ཡང་ སྒེར་སྡེ་ཅིག་གིས་ བཏོན་ནུག་ཟེར་ཨིནམ་ད་ རྒེད་འོག་ལྟེ་བའི་ནང་ འགྱོ་བའི་སྐབས་ ཡར་དང་མར་འབདཝ་ད་ ཀི་ལོ་མི་ཊར་༡༠༠ ལྷགཔ་ཅིག་ འགྲོ་འགྲུལ་འབད་དགོཔ་ལས་ འཆར་གཞི་༡༣ པའི་ནང་ སྲིད་བྱུས་ལ་སོགས་པ་ཚུ་ ག་དེ་སྦེ་ར་ བརྩམས་ཏེ་ཡོད་ག་ཟེར་ཨིན་པས།
བློན་པོ་གིས་ ཞུ་མིའི་ནང་ གནད་དོན་དེ་གི་སྐོར་ལས་ འདས་པའི་ཚོགས་ཐེངས་ནང་ཡང་ གསུང་གྲོས་བྱུང་ཡོདཔ་བཞིན་དུ་ བྱུ་རུ་སྒང་དང་ གནམ་གཤིས་སྒང་ལུ་ དཀའ་ངལ་ཡོད་པའི་སྐོར་ལས་ སྙན་ཞུ་ལྷོད་དོ་བཟུམ་སྦེ་ ལྷན་ཁག་ནང་ སྙན་ཞུ་ལྷོད་མི་ ཁག་ལེ་ཤ་ཡོད་ཟེར་ཨིན་པས།
ཁོ་གིས་ ཞུ་མིའི་ནང་ རྩ་ཁྲིམས་ཆེན་མོའི་ དགོངས་དོན་དང་འཁྲིལཝ་ད་ ས་མཚམས་དང་ བཅད་མཚམས་བསྒྱུར་བཅོས་དང་ ཡར་སེང་མར་ཕབ་ཀྱི་ཐད་ཁར་ སྤྱི་ཚོགས་ཀྱིས་ བཞི་དཔྱ་༣ ལས་ མ་ཉུངམ་ཅིག་གིས་ མོས་མཐུན་ཐོག་ ཆ་འཇོག་གནང་དགོ་པས་ཟེར་ཨིན་པས།
དེ་འབདཝ་ད་ སྤྱི་ཚོགས་ནང་ མ་ལྷོད་པའི་ཧེ་མར་ འཛིན་སྐྱོང་དང་ ལྷན་ཁག་གིས་ ཞིབ་འཚོལ་དང་ གྲོས་བསྟུན་ཚུ་ མཐིལ་ཕྱིན་འབད་དགོཔ་དེ་ ཁག་ཆེཝ་ལས་ ལོ་༢ དང་༣ དེ་ཅིག་གི་རིང་ ས་གནས་གཞུང་སྐྱོང་ལས་ཁུངས་ཀྱིས་ འགོ་འདྲེན་ཐོག་ ས་འཇལ་ལྷན་ཚོགས་དང་ བཙག་འཐུ་ལྷན་ཚོགས་ལ་སོགས་པའི་ འབྲེལ་ཡོད་ལས་སྡེ་ཚུ་གིས་ ཞིབ་འཚོལ་གྱི་ལཱ་ཚུ་ འགོ་བཙུགས་ཅི་ཟེར་ བློན་པོ་གིས་ཞུ་ཡི།
བློན་པོ་གིས་ ཞུ་མིའི་ནང་ ཞིབ་འཚོལ་གྱི་ སྙན་ཞུ་དེ་ ལྷན་ཁག་ནང་ཡོདཔ་བཞིན་དུ་ རྫོང་ཁག་ག་རའི་ནང་ སྟབས་མ་བདེཝ་ཡོདཔ་ལས་ ས་མཚམས་དང་ བཅད་མཚམས་ཀྱི་ གནད་དོན་འབད་ནི་དེ་གིས་ ཐབས་ལམ་སྣ་ཚོགས་བཏོན་ཏེ་འབད་དགོཔ་ལས་ ལས་བྱེད་ཚོགས་ཆུང་གིས་ སྙན་ཞུ་དེ་ ད་རུང་ བསྐྱར་ཞིབ་འབད་དགོཔ་སྦེ་ སླབ་སྟེ་ཡོད་ཟེར་ཨིན་པས།
ཁོ་གིས་ ཞུ་མིའི་ནང་ གནས་སྡུད་ཚུ་དང་འཁྲིལཝ་ད་ བྱུ་རུ་སྒང་དང་ གནམ་གཤིས་སྒང་སྤྱི་འོག་༢ ནང་ མི་རློབས་༡,༥༠༠ དང་ ཁྱིམ་གུང་པ་༡༥༠ ལྷགཔ་ཅིག་ ཡོདཔ་བཞིན་དུ་ རྒེད་འོག་ལྟེ་བ་ལས་ ཀི་ལོ་མི་ཊར་༡༠༠ ལྷགཔ་ཅིག་ཡོདཔ་ལས་ དཀའ་ངལ་དེ་ འདུག་ཟེར་ཨིན་པས།
ཨིན་རུང་ རྒེད་འོག་གི་ ས་མཚམས་དང་བཅད་མཚམས་ དེ་ལས་ རྒེད་འོག་དེ་ སོ་སོར་བཟོ་ནི་དང་ གཅིག་ཁར་བསྡོམ་པ་ཅིན་ རྒེད་འོག་ག་དང་གཅིག་ཁར་བསྡོམ་པ་ཅིན་ དྲག་འོང་ག་ སྙན་ཞུ་བསྐྱར་ཞིབ་འབད་ཚར་བའི་ཤུལ་ལས་ ད་རེས་ཀྱི་ སྤྱི་ཚོགས་དང་ ཡང་ཅིན་ ཤུལ་མའི་སྤྱི་ཚོགས་ནང་ཡང་ རྒྱབ་སྐྱོར་གནང་སྟེ་ བྱུ་རུ་སྒང་དང་ གནམ་གཤིས་སྒང་གི་དཀའ་ངལ་དེ་ བསལ་ཚུགསཔ་ཅིག་འོང་ནིའི་ རེ་བ་ཡོད་ཟེར་ བློན་པོ་གིས་ ཞུ་ཡོད་པའི་གནས་ཚུལ།
སྐལ་བཟང་དབང་ཕྱུག།
About admin
Previous བཙན་གཡེམ་དང་ ཕོ་མོའི་བར་ན་ རྩུབ་སྤྱོད་མར་ཕབ་ཀྱི་དོན་ལུ་ གྲ་སྒྲིག་འབད་ཡོདཔ།
Next གནས་ཚུལ་མདོར་བསྡུས།
Related Articles
ཁོ་ལོང་ཚེས་བཅུ་མེན་པར་ ཡོན་ཕུལ་ཚེས་བཅུ་ཟེར་ སླབ་དགོ་པའི་དོགས་སེལ།
December 7, 2022
ཚལ་ལུ་ཕྱིར་ཚོང་ ལེགས་ཤོམ་སྦེ་ འཐབ་མི་ཚུགས་ནི་བཟུམ་ཡོདཔ།
December 7, 2022
ཉེན་སྲུང་གི་གདོང་ལེན་ཡོད་རུང་ ངན་ལྷད་བཀག་སྡོམ་ལྷན་ཚོགས་ཀྱིས་ ཉེས་ལས་འབད་མི་ཚུ་ལུ་ ཞིབ་དཔྱད་མཐིལ་ཕྱིན་འབད་ནི།
December 7, 2022
Check Also
སོ་ནམ་ཞིང་ལམ་ལག་ལེན་འཐབ་མི་ཚུ་ལས་ སྤྱོད་འཐུས་བསྡུ་ནི་ལུ་ཐེ་ཚོམ།
༉ སོ་ནམ་ཞིང་ལམ་ཚུ་ ཤིང་དང་ བྱེམ་ལ་སོགས་པ་ བཏོན་ནིའི་དོན་ལུ་ སྣུམ་འཁོར་ཆེ་བ་ཚུ་ ལག་ལེན་འཐབ་པའི་སྐབས་ སྤྱོད་འཐུས་བསྡུ་ནི་དེ་ ཟུར་ཁྲིམས་ནང་རྐྱངམ་གཅིག་ དོན་ཚན་སྦེ་ ཚུད་དེ་ཡོདཔ་ལས་ ས་གནས་གཞུང་གིས་ བསྟར་སྤྱོད་ འབད་ནི་ལུ་ ཐེ་ཚོམ་ཡོདཔ་ཨིན་པས། …
Leave a Reply Cancel reply
Your email address will not be published. Required fields are marked *
Comment
Name *
Email *
Website
Save my name, email, and website in this browser for the next time I comment.
ཀོ་རོ་ན་བའེ་རཱསི་༼COVID-19༽ ཐོབ་མི་༢,༥༩༦ ལུ་ཡར་སེང་།
༉ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོབ་མི་གསརཔ་མ་ཐོན་པར་ བདུན་ཕྲག་དག་པ་ཅིག་ ཡར་སོཔ་ཨིན་པས།
ད་ལྟོ་ ཀོ་བིཌ་-༡༩ ཐོབ་མིའི་ གྱངས་ཁ་༢,༥༩༦ ༼ཕོ་༡,༥༩༢ མོ་༡,༠༠༤༽ལུ་ར་ ཚད་འཛིན་འབད་ཚུགས་ཏེ་ཡོདཔ་ད་ ནདཔ་དེ་ཚུ་གི་གྲས་ལས་༢,༥༨༥ ༼ཕོ་༡,༥༨༥ མོ་༡,༠༠༠༽ དྲག་ཡོདཔ་བཞིན་དུ་ ད་ཚུན་གྱི་བར་ན་ ནད་ཡམས་ལུ་བརྟེན་ ཕོ་སྐྱེས་༢ དང་ ཨམ་སྲུ་༡ ལུ་ ཤི་རྐྱེན་བྱུང་ནུག།
ད་ལྟོ་ རྐྱང་གནས་ཟུར་བཞག་ནད་ཁང་ནང་ ནདཔ་༨ མ་གཏོགས་མེད་མི་དེ་ཡང་ ཕོ་༥ དང་ མོ་༣ ཨིན་པའི་གནས་ཚུལ།
གཟའ་སྐར་འཕྲོད་སྦྱོར་བཟང་ངན།
ལྕགས་གླང་ཟླ་༨ པའི་ཚེས་༡༥ སྤྱི་ལོ་༢༠༢༡ ཟླ་༩ པའི་ཚེས་༢༠ ལུ།
རེས་གཟའ་མིག་དམར། སྐར་མ་མོན་དྲུ། ཉིནམ་ལྕགས་ཁྱི། རྟེན་འབྲེལ་སྐྱེ་བ། འཕྲོད་སྦྱོར་ས་མེ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ ལོ་བསྟར་དུས་ཀྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ ཡིག་ཚང་རྩིས་སྤྲོད་ལེན་འབད་ནི་ གཉེན་རྐྱབ་ནི་དང་ རྟེན་འབྲེལ་བརྩི་ནི་ ཁྱིམ་གསར་ནང་འཛུལ་ནི་ ཚོང་ལཱ་གསརཔ་འགོ་བཙུགས་ནི་ དམག་དཔོན་གསརཔ་བསྐོས་ནི་དང་ དམག་སྦྱོང་འགོ་བཙུགས་ནི་ ས་ཐག་རིང་སར་འགྲོ་འགྲུལ་འབད་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་སྔ་མ་ སྤྱི་ལོ་༢༠༢༡ ཟླ་༩ པའི་ཚེས་༢༢ ལུ།
རེས་གཟའ་ཕུར་བུ། སྐར་མ་ཁྲུམས་སྨད། ཉིནམ་ཤིང་བྱི། རྟེན་འབྲེལ་སྲིད་པ། འཕྲོད་སྦྱོར་ཆུ་རླུང་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ དུས་རྒྱུན་གྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་ཤུལ་མ་ སྤྱི་ལོ་༢༠༢༡ ཟླ་༩ པའི་ཚེས་༢༣ལུ།
རེས་གཟའ་པ་སངས། སྐར་མ་ནམ་གྲུ། ཉིནམ་མེ་གླང་། རྟེན་འབྲེལ་ཚོར་བ། འཕྲོད་སྦྱོར་ས་ཆུ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་བཟངམ་ལས་ ལྷ་སྲུང་གསོལ་ནི་དང་ ཕྱྭ་འགུགས་རྐྱབ་ནི་ གོ་གནས་གསརཔ་བསྐོས་ནི་དང་ ཡིག་ཚང་རྩིས་སྤྲོད་ལེན་འབད་ནི་ རིག་གནས་ཡིག་རྩིས་ལྷབ་ནི་ སྡོད་གནས་སྤོ་ནི་ ཚོང་ལཱ་གསརཔ་འགོ་བཙུགས་ནི་ ཁྱིམ་གསར་ནང་འཛུལ་ནི་ གོང་མའི་ཞབས་སར་བཅར་ནི་ ལེགས་པའི་བསྟུན་གྲོས་འབད་ནི་ ཀླུ་ཐེབས་ཡོད་པས། ཀླུ་བསངས་དང་ ཀླུ་ཆོག་ཀླུ་གཏོར་བཏང་ནི་ ཀླུའི་བུམ་གཏེར་བཙུགས་ནི་ ཞིང་ཁར་སོན་བཏབ་ནི་ཚུ་ ལེགས་ཤོམ་ཡོད།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
འཕྲལ་གྱི་འགྲེམ་སྐྱེལ།
ཁོ་ལོང་ཚེས་བཅུ་མེན་པར་ ཡོན་ཕུལ་ཚེས་བཅུ་ཟེར་ སླབ་དགོ་པའི་དོགས་སེལ།
ཚལ་ལུ་ཕྱིར་ཚོང་ ལེགས་ཤོམ་སྦེ་ འཐབ་མི་ཚུགས་ནི་བཟུམ་ཡོདཔ།
ཉེན་སྲུང་གི་གདོང་ལེན་ཡོད་རུང་ ངན་ལྷད་བཀག་སྡོམ་ལྷན་ཚོགས་ཀྱིས་ ཉེས་ལས་འབད་མི་ཚུ་ལུ་ ཞིབ་དཔྱད་མཐིལ་ཕྱིན་འབད་ནི།